**Riiviöt** (*Gremlins*) on vuonna 1984 ensi-iltansa saanut yhdysvaltalainen kauhu- ja komediaelokuva, jonka on ohjannut Joe Dante. Elokuvan vastaavana tuottajana toimi Steven Spielberg. Dante on ohjannut elokuvalle myös jatko-osan *Gremlins 2 – uusi pesue*, joka sai ensi-iltansa vuonna 1990.

Kolmannesta Riiviöt-elokuvasta on puhuttu jo vuosien ajan. Näyttelijä Zach Galligan kertoi elokuvan olevan *Jurassic World* -elokuvan tyylinen "uusi alku". Kyseessä ei ole uusintaversio eikä jatko-osa mutta aikaisempien elokuvien tapahtumat huomioidaan. Elokuussa 2017 Chris Columbus kertoi saaneensa *Gremlins 3* -nimisen elokuvan käsikirjoituksen valmiiksi. Kesällä 2019 kerrottiin *Gremlins: Secrets of the Mogwai* -televisiosarjasta, ja lokakuussa 2020 julkaistiin sarjasta konseptikuvia.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Keksijä Randall Peltzer tapaa New Yorkin Chinatownissa kauppaa pitävää Mr. Wingiä. Randall haluaa ostaa mogwain, mutta Wing ei anna mogwaita tälle. Wingin sukulaispoika myy mogwain Randalille, mutta pyytää tätä noudattamaan kolmea tärkeää sääntöä. Randall antaa lahjansa pojalleen Billylle. Billy kaataa vesilasin vahingossa Gizmon päälle. Gizmon selästä lentää viisi karvapalloa, jotka muuttuvat pian mogwaiksi.

Eräänä aamuna Gizmon jälkeläiset ovat koteloituneet vihreiksi palloiksi. Koteloituneet mogwait alkavat kuoriutua. Lynn joutuu riiviöiden armoille ja hän onnistuu tappamaan kolme riiviötä. Yksi riiviö onnistuu yllättämään Lynnin, kunnes Billy saapuu paikalle. Kuitenkin Raita pääsee pakoon ja onnistuu hyppäämään uima-altaaseen, minkä seurauksena riiviöiden määrä moninkertaistuu. Riiviöt alkavat terrorisoida kaduilla. Billyn ystävä Kate joutuu riiviöiden armoille baarissa. Billy saapuu pelastamaan Katea ja he pääsevät turvaan riiviöiltä. Billy ja Kate löytävät riiviöt elokuvateatterista. Billy ja Kate räjäyttävät elokuvateatterin, tappaen koko riiviölauman, paitsi Raidan. Raita on vähällä kasvattaa uuden lauman, kunnes kirkas auringonvalo heijastuu suoraan Raitaan, tappaen tämän. Myöhemmin Mr. Wing saapuu Peltzerien talolle ja hakee Gizmon takaisin. Ennen lähtöään Gizmo sanoo hyvästit Billylle ja Wing vakuttaa, että ehkä Billy on vielä joskus valmis ottamaan Gizmon hoidettavakseen. 

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Zach Galligan  | … |  Billy Peltzer
  |
|  Phoebe Cates  | … |  Kate Beringer
  |
|  Hoyt Axton  | … |  Randall Peltzer
  |
|  Polly Holliday  | … |  Ruby Deagel
  |
|  Howie Mandel (ääni)  | … |  Gizmo  |
|  Frank Welker (ääni]  | … |  Stripe  |

Arvioita
--------

*Video-oppaassa* vuodelta 1994 Kari Salminen näkee elokuvassa monia hauskoja yksityiskohtia, mutta vain vähän kokonaisnäkemystä. Hän antaa sille kolme tähteä viidestä, mikä vastaa sanallista arviota "hyvä".

Lähteet
-------

1. ↑  Gremlins 3 tehdään Jurassic Worldin kaavalla | Muropaketti.com *Muropaketti.com*.  27.11.2015. Viitattu 17.8.2017.
2. ↑  toimitus: Gremlins – Riiviöt 3 -elokuvan käsikirjoitus on valmis: "Siinä kuolee paljon jengiä" *Respawn.fi*.  17.8.2017. Viitattu 17.8.2017.
3. ↑  Gremlins: Secrets of the Mogwai nähdään jo ensi vuonna, Episodi, 17.1.2020
4. ↑  Muistatko Gremlins-leffan? Riiviöiden uudesta seikkailusta julkaistiin kuva, Episodi, 30.10.2020
5. ↑  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.